## Educació ajorna per la DANA les proves de valencià previstes el 9 de novembre en les seus d’Alzira, Buñol, Paterna, Sueca, Torrent i València

*** Correspon a la prova d’Expressió i Interacció orals dels nivells A2, B1 i B2. Les proves es faran el 16 de novembre
* La JQCV valorarà les situacions individuals de les persones afectades directament per la DANA
* La resta de les seus mantenen el calendari establit**

**València.**

La Conselleria d’Educació, Cultura, Universitats i Ocupació ha ajornat, a causa dels danys ocasionats per la DANA, les proves de la Junta Qualificadora de Coneixements de Valencià (JQCV) previstes per a dissabte que ve, 9 de novembre, en les seus d’Alzira, Buñol, Paterna, Sueca, Torrent i València.

D’esta manera, les proves es traslladen al 16 de novembre en horari de vesprada. La JQCV valorarà les situacions individuals de les persones afectades directament per la DANA, i s’establirà si fora necessari, una nova data d’examen per a estes persones. La resta de les seus mantenen el calendari establit.

En concret, les proves que s’ajornen són les corresponents a Expressió i Interacció orals dels nivells A2, B1 i B2. Esta modificació de dates s’ha publicat en el [DOGV](https://dogv.gva.es/datos/2024/11/05/pdf/2024_11557_va.pdf) d’este dimarts.

Es podrà consultar l’hora concreta en el [web](http://www.jqcv.gva.es/) de la Junta Qualificadora de Coneixements de Valencià.

Fecha: 05/11/2024